Isa tegi üheks tähtpäevaks ahjus lammast. Kondid sain mina endale :) Superhea supiks- maitseained, ürdid, liha ja luuüdi kontidest kokku annavad juba omaette hea maitse. Alustasin keetmist kontidest, lisades tükeldatud kartulid ja sibulad. Lasin veidi aega keeda, siis võtsin kondid välja ja tükeldasin küljes oleva liha, lisasin selle supile. Siis oli maitseroheliste kord- veidi oblikaid  hapususe andmiseks, murulauk, küüslaugupealsed, petersell. Viimasena lisasin tükeldatud šampinjonid- sügisel metsaseentega oleks muidugi palju parem, aga sinna on veel aega :) Maitsestasin soola ja pipraga ning valmis ta oligi. Maitses lihtne ja hea, kõrvale leib või ja küüslauguviiludega- ilmselt läheb varsti kordamisele.